คลังชี้เศรษฐกิจไทยดีขึ้นต่อเนื่อง
สศค.แจงแนวโน้มเศรษฐกิจไทยขยายตัวดีขึ้นต่อเนื่อง คาดทั้งปีโตได้ 3.6%
30 มี.ค. 2560

สศค.แจงแนวโน้มเศรษฐกิจไทยขยายตัวดีขึ้นต่อเนื่อง คาดทั้งปีโตได้ 3.6%นายกฤษฎา จีนะวิจารณะ ผู้อำนวยการสำนักงานเศรษฐกิจการคลัง (สศค.) เปิดเผยว่า ภาวะเศรษฐกิจไทยเดือน ก.พ. 2560 ขยายตัวได้ดีจากการใช้จ่ายภาคเอกชน สะท้อนจากเครื่องชี้การบริโภคสะท้อนจากยอดการจัดเก็บภาษีมูลค่าเพิ่ม ณ ราคาคงที่ ขยายตัว 3.4% โดยเป็นการขยายตัวได้ดีทั้งการจัดเก็บภาษีมูลค่าเพิ่มจากฐานการใช้จ่ายภายในประเทศ และภาษีมูลค่าเพิ่มจากการนำเข้านอกจากนี้ ยังได้แรงหนุนการลงทุนภาคเอกชนส่วนใหญ่ส่งสัญญาณดีขึ้น สะท้อนจากการลงทุนในหมวดเครื่องมือเครื่องจักรสะท้อนจากปริมาณจำหน่ายรถยนต์เชิงพาณิชย์ที่ขยายตัวต่อเนื่องจากเดือนก่อนหน้ามาอยู่ที่ 6.3% แม้ปริมาณจำหน่ายปูนซีเมนต์ภายในประเทศในเดือนก.พ. 2560 หดตัว 0.1% แต่เมื่อเทียบกับเดือนก่อนหน้าหลังหักผลทางฤดูกาลพบว่าขยายตัวอยู่ที่ 2.4%นายกฤษฎา กล่าวว่า เศรษฐกิจไทยปี 2560 จะขยายตัวได้ตามที่ประมาณการณ์ไว้ 3.6% เนื่องจากการเร่งรัดการเบิกจ่ายงบกลางปี 1.9 แสนล้านบาท และค่าเงินบาทที่แข็งค่าขึ้น ยังอยู่กรอบที่กระทรวงการคลังประมาณการณ์ไว้ทั้งปี 35.75 บาทต่อเหรียญสหรัฐ จึงไม่กระทบกับการขยายตัวของเศรษฐกิจอย่างมีนัยสำคัญ